
ΑΘΗΝΑ 

14 ΙΑΝΟΥΑΡΙΟΥ 1992 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση εργασιών στους μόνιμους υπαλλήλους των ΟΤΑ έκδοσης 
νέου τύπου δελτίων ταυτότητας των Ελλήνων Πολιτών και κα¬ 
θορισμός ύψους και τρόπου καταβολής εφάπαξ ειδικής αποζημί¬ 
ωσης για την έκτακτη απασχόληση στις εργασίες αυτές. ... 1 

Όροι, τύπος και κείμενο ομολόγων διετούς διάρκειας κυμαινομένου 


επιτοκίου. 2 

Έκδοση ομολογιακού δανείου επταετούς διάρκειας κυμαινομένου 
επιτοκίου.. 3 

Καθορισμός ύψους Δώρου Χριστουγέννων 1991 στους Εφημεριδο¬ 
πώλες όλης της χώρας. 4 


Αύξηση του ποσού του εφάπαξ βοηθήματος του παρεχομένου από 
τον Κανονισμό Πρόνοιας του Ταμείου Συντάξεων Εφημεριδοπω¬ 
λών και Υπαλλήλων Πρακτορείων στους ασφαλισμένους του. 5 

Θέσπιση μεταβατικής διάταξης που αφορά τους ασφαλισμένους του 
Ταμείου Προνοίας Ξενοδόχων. 6 

Έγκριση μισθώσεως δικαιωμάτων μεταλλειοκτησίας επί των παρα¬ 
χωρήσεων μεταλλείων με αριθμούς 151,152, 159, 165 ως και 
Τμημάτων επί των παραχωρήσεων μεταλλείων με αριθμούς 


160, 161, 162 και 163 του Νομού Βοιωτίας, κατά ποσοστό 
100%. 7 

Υπαγωγή του προσωπικού της κοινότητας Ματσουκιού Ν. Αιτωλ/ 
νιας στις δ/ξεις του Ν. 1188/81. 8 

Τροποποίηση Οργανισμού Εσωτερικής Υπηρεσίας του Δήμου Θέρ- 
μου Ν. Αιτ/νίας. 9 

Σύσταση ίδιου Νομικού Προσώπου στο Δήμο Καρύστου Ν. Εύβοιας 
με την επωνυμία «Σχολική Επιτροπή Δημοτικού Σχολείου και 
Νηπιαγωγείου». 10 

Σύσταση ίδιου Νομικού Προσώπου στο Δήμο Καρύστου Ν. Εύβοιας 
με την επωνυμία «Σχολική Επιτροπή Γυμνασίου-Λυκείου και 
ΤΕΛ Καρύστου».11 


Προσαρμογή και τροποποίηση απόφασης περί συστάσεως νομικού 
προσώπου με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Λιανοβεργίου» στο Ν. Ημαθίας. ... 12 

Τροποποίηση της 9136/3.4.1991 απόφασης Νομάρχου Ηρα¬ 
κλείου για τη σύσταση ίδιου Κοινοτικού Νομικού Προσώπου με 


την επωνυμία «Σχολική Επιτροπή Δημοτικού Σχολείου Σάρ- 
χου».13 

Υπαγωγή του μόνιμου προσωπικού της Κοινότητας Πεύκου Ν. 
Ηρακλείου στις διατάξεις του Κώδικα Καταστάσεως Δημοτικών 
και Κοινοτικών Υπαλλήλων.14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 119766 (1) 

Ανάθεση εργασιών στους μόνιμους υπαλλήλους των ΟΤΑ έκδοσης νέου 

τύπου δελτίων ταυτότητας των Ελλήνων Πολιτών και καθορισμός 

ύψους και τρόπου καταβολής εφάπαξ ειδικής αποζημίωσης για την 

έκτακτη απασχόληση στις εργασίες αυτές. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρουυ 5 παράγραφος 1 του Ν. 1988/1991 
(Α' 189) «Τροποποίηση διατάξεων του Ν. 1599/1986 (Α’ 75) «Σχέ¬ 
σεις Κράτους - Πολίτη, καθιέρωση νέου τύπου δελτίου ταυτότητας και 
άλλες διατάξεις». 

2. Τις διατάξεις του άρθρου 68 του Ν.Δ. 3033/1954 (Α' 258) 
«Περί εσόδων των Δήμων και Κοινοτήτων». 

3. Την ανάγκη έκτακτης απασχόλησης των μονίμων υπαλλήλων 
των ΟΤΑ κατά την έννοια της παρ. 1 του άρθρου 1 του Ν. 1188/1981, 
παράλληλα προς τα κύρια καθηκοντά τους και πέραν του κανονικού 
ωραρίου εργασίας τους, προκειμένου να επιτευχθεί ταχύτερα και αποτε¬ 
λεσματικότερα ο επιδιωκόμενος σκοπός της έκδοσης των νέου τύπου 
δελτίων ταυτότητας χωρίς ταλαιπωρία των ενδιο ρερομένων πολιτών, 
αποφασίζουμε: 

1. Αναθέτουμε στους μονίμους υπαλλήλους των Δήμων, Κοινοτή¬ 
των, Δημοτικών και Κοινοτικών Ιδρυμάτων, Δημοτικών και Κοινοτι¬ 
κών Νομικών Προσώπων, Συνδέσμων, Δήμων, Συνδέσμων Κοινοτή¬ 
των, Συνδέσμων Δήμων και Κοινοτήτων και των Δημοτικών Επιχειρή¬ 
σεων Ύδρευσης και Αποχέτευσης Δήμων και Κοινοτήτων Μείζονος Πε¬ 
ριοχής Βόλου και Χίου οποιαδήποτε εργασία που σχετίζεται με την έκ¬ 
δοση νέου τύπου δελτίων ταυτότητας, όπως προετοιμασία, συγκέ¬ 
ντρωση, ταξινόμιση, προώθηση δικαιολογητικών κ.λπ. και μέχρι της 
έκδοσης και παράδοσης των ταυτοτήτων στους ενδιαφερομένους. 

2. Καθορίζουμε το ύψος της εφάπαξ ειδικής αποζημίωσης, σε καθένα 
από τους ανωτέρω υπαλλήλους, που εμπλέκονται στην όλη κατά τα 
ανωτέρω διαδικασία έκδοσης των νέου τύπου δελτίων ταυτότητας πα¬ 
ράλληλα προς τα κύρια καθήκοντά τους και πέραν του κανονικού ωρα¬ 
ρίου εργασίας τους, σε δραχμές ενενήντα (90.000) χιλιάδες. 

3. Η εφάπαξ ειδική αποζημίωση θα καταβληθεί μέσω των Δήμων 
:αι Κοινοτήτων, σε βάρος του εσόδου του άρθρου 5 του Ν. 1988/1991 
στους οποίους θα μεταβιβαστούν οι αναγκαίες πιστώσεις, κατά τα ορι¬ 
ζόμενα στα άρθρα 3 και 5 του εν λόγω Νόμου. 

4. Κοινοτικοί υπάλληλοι που απασχολούνται σε περισσότερες από μία 
Κοινότητες, δικαιούνται να λάβουν την εφάπαξ ειδική αποζημίωση, 
μόνο μία φορά και από μία Κοινότητα. 

5. Η αποζημίωση αυτή, χορηγείται ανεξάρτητα από την τυχόν κατα¬ 
βολή αποζημίωσης στους ανωτέρω υπαλλήλους, για υπερωριακή εργα¬ 
σία. 

6. Οι Δήμαρχοι και Πρόεδροι Κοινοτήτων εκδίδουν απόφαση με την 
οποία ορίζονται ονομαστικά όλοι οι μόνιμοι υπάλληλοι του Δήμου, της 

Κοινότητας των Ιδρυμάτων και Νομικών τους Προσώπων, που απα¬ 
σχολούνται στις προπαρασκευαστικές και λοιπές εργασίες νέου τύπου 
δελτίων ταυτότητας και που δικαιούνται να λάβουν την εφ’ άπαξ ειδική 
αποζημίωση. 

Επίσης οι Δήμαρχοι και Πρόεδροι Κοινοτήτων, στην περιοχή των 
οποίων έχουν την έδρα τους Σύνδεσμοι ΟΤΑ, θα συμπεριλάβουν στην 
κατά τα ανωτέρω απόφασή τους και το μόνιμο προσωπικό των Συνδέ¬ 
σμων. Οι Δήμαρχοι Βόλου Χίου, στην ως άνω απόφασή τους, θα συμπε- 
ριλάβουν και το μόνιμο προσωπικό των Δημοτικών Επιχειρήσεων 
Ύδρευσης και Αποχέτευσης της περιοχής τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Δεκεμβρίου 1991 

οι ΥΠΟΥΡΓΟΙ 

ΕΣΩΤΕΡΙΚΟΝ ΟΙΚΟΝΟΜΙΚΟΝ 

ΝΙΚ. ΚΛΕΙΤΟΣ I. ΠΑΛΑΙΟΚΡΑΣΣΑΣ 

-♦- 

Αριθ. 2082529/5058/0023 (2) 

Όροι, τύπος και κείμενο ομολόγων διετούς διάρκειας κυμαινομένου επι¬ 
τοκίου. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 «Εκσυγ¬ 
χρονισμός και ανάπτυξη του Δημόσιου Τομέα και της Κεφαλαιαγοράς, 
φορολογικές ρυθμίσεις και άλλες διατάξεις». 

2. Την αριθ. 194907/22.11.1969 απόφαση του Υπουργού Οικονο¬ 
μικών «Περί δαπανών εκδόσεως και εξυπηρετήσεως κ.λπ. Κρατικών 
δανείων», αποφασίζουμε: 

Ορίζουμε τους όρους, τον τύπο και το κείμενο των Ομολόγων διετούς 
διάρκειας κυμαινομένου επιτοκίου, που εκδίδόνται από το Ελληνικό Δη¬ 
μόσιο, ως εξής: 

1. Η ονομαστική αξία των ομολόγων είναι 200.000, 500.000, 
1.000.000, 5.000.000 και 10.000.000 δρχ. 

II. Οι τίτλοι είναι ανώνυμοι και έχουν προσαρτημένα τοκομερίδια, 
ένα για κάθε χρόνο διάρκειας του δανείου. 

Στα τοκομερίδια αναγράφεται η ημερομηνία πληρωμής τους. 

III. Τα ομόλογα απαρτίζονται από το στέλεχος, το σώμα και τα τοκο¬ 
μερίδια. Είναι τυπωμένα σε ειδικό υδατογραφημένο χαρτί με τις μεθό¬ 
δους της έμμεσης τυπογραφικής και χαλκογραφικής εκτύπωσης. 

Η εκτύπωση των τίτλων γίνεται σε ειδικό χαρτί βάρους 90 γραμμα¬ 
ρίων κατά τετραγωνικό μέτρο που φέρει υδατογράφημα με κόσμημα δι¬ 
πλό ανθέμιο και τις λέξεις «ΕΛΛΗΝΙΚΟΝ ΔΗΜΟΣΙΟΝ». 

IV. Διαστάσεις: 

α. Τίτλου περιλαμβανομένου του στελέχους 
Ομόλογα με δύο (2) τοκομερίδια 255 X 200 χιλιοστά 
β. Στελέχους 30 X 200 χιλιοστά 
γ. Σώματος τίτλου 168 X 200 χιλιοστά 
δ. Τοκομεριδίου 45 X 95 χιλιοστά 

V. 1. Στην πρόσθια όψη του τίτλου με έμμεση τυπογραφική εκτύ¬ 
πωση (ξηρά ΟΕΕ3ΕΤ) αποδίδονται σε όλες τις ονομαστικές αξίες: 

α. Το ενιαίο ασφαλιστικό πολύχρωμο δάπεδο με ίριδα και κόσμημα 
με το έτος της έκδοσης (....) στο κέντρο του σώματος, το οποίο αναγρά¬ 
φεται και σε κάθε τοκομερίδιο. 

β. Το τρέχον ασφαλιστικό διακοσμητικό στη θέση διαχωρισμού του 
στελέχους από το σώμα. 

2. Στην ίδια όψη με τυπογραφική εκτύπωση τυπώνονται τα κείμενα, 
η υπογραφή του Υπουργού Οικονομικών και ο αύξων αριθμός στο στέ¬ 
λεχος, το σώμα και τα τοκομερίδια. 

3. Στην οπίσθια όψη με έμμεση τυπογραφική εκτύπωση αποδίδονται 
με ένα χρώμα τα ασφαλιστικά πλαίσια του σώματος και των τοκομερι¬ 
δίων και με άλλο χρώμα τα κείμενα. 

VI. Χρώματα 

Όλες οι αξίες έχουν το ίδιο χρώμα δαπέδου, κειμένων, αριθμήσεως 
και οπίσθιας όψης, διαφέρει δε κατά αξία μόνο το κύριο χρώμα του 
ασφαλιστικού πλαισίου. 

1) Πρόσθια όψη 

α) Δάπεδο: Πολύχρωμο με ίριδα 

β) Κύριο χρώμα ασφαλιστικών πλαισίων χαλκογραφικής εκτύπω¬ 
σης: 


Αξία 200.000 - Σειρά Α Ιώδες 

Αξία 500.000 - Σειρά Β Κυανό 

Αξία 1.000.000 - Σειρά Γ Κόκκινο 

Αξία 5.000.000 - Σειρά Δ Πράσινο σκούρο 

Αξία 10.000.000 - Σειρά Ε Πορτοκαλί 

γ) Κείμενα: βαθύ καφέ 

δ) Αρίθμηση: κόκκινο 

2) Οπίσθια όψη 

α) Πλαίσιο: ανοικτό ιώδες 

β) κείμενα: γκρι - κυανό 

VII. Το κείμενο των ομολόγων του Δημοσίου διετούς διάρκειας, κυ- 
μαινομένου επιτοκίου, έχει ως εξής: 

1) Στέλεχος 

ΣΤΕΛΕΧΟΣ ΟΜΟΛΟΓΟΥ ΕΛΛΗΝΙΚΟΥ ΔΗΜΟΣΙΟΥ 

(Ν. 1914/90 ΑΡ. 31 ΚΑΙ 32) ΣΕΙΡΑ.... ΑΡ. 

ΕΚΔΟΣΗ ΛΗΞΗ 

ΟΝΟΜΑΣΤΙΚΗ ΑΞΙΑ ΔΡΧ. 

2) Σώμα Ολολόγου 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
ΟΜΟΛΟΓΟ ΕΛΛΗΝΙΚΟΥ ΔΗΜΟΣΙΟΥ 
ΚΥΜΑΙΝΟΜΕΝΟΥ ΕΠΙΤΟΚΙΟΥ 
ΕΚΔΙΔΕΤΑΙ ΣΥΜΦΩΝΑ ΜΕ ΤΙΣ. ΔΙΑΤΑΞΕΙΣ 
ΤΩΝ ΑΡΘΡΩΝ 31 & 32 του Ν. 1914/90 
(ΦΕΚ 178 τ.Α) 

ΣΕΙΡΑ. 

ΑΡΙΘΜΟΣ... 

ΕΠΙΤΟΚΙΟ ΚΥΜΑΙΝΟΜΕΝΟ 
ΔΙΕΤΗΣ ΔΙΑΡΚΕΙΑ.... 

ΟΝΟΜΑΣΤΙΚΗ ΑΞΙΑ 
ΔΡΧ- (.) 

ΤΟ ΟΜΟΛΟΓΟ ΕΙΝΑΙ ΠΛΗΡΩΤΕΟ ΣΤΟΝ ΚΟΜΙΣΤΗ ΣΤΙΣ.... 
Αθήνα. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 
ΙΩΑΝΝΗΣ ΠΛΑΙΟΚΡΑΣΣΑΣ 

3) Τοκομερίδια 
α) Κύρια όψη 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
ΤΟΚΟΜΕΡΙΔΙΟ ΟΜΟΛΟΓΟΥ ΕΛΛΗΝΙΚΟΥ ΔΗΜΟΣΙΟΥ 
ΚΥΜΑΙΝΟΜΕΝΟΥ ΕΠΙΤΟΚΙΟΥ 

ΕΚΔΟΣΗ. 

ΣΕΙΡΑ. 

ΑΡΙΘΜΟΣ. 

ΤΟΚΟΜΕΡΙΔΙΟ ΠΛΗΡΩΤΕΟ ΣΤΟΝ ΚΟΜΙΣΤΗ ΣΤΙΣ.... 

ΠΡΟΣ ΕΠΙΤΟΚΙΟ ΠΟΥ ΚΑΘΟΡΙΖΕΤΑΙ ΣΧΗΝ ΑΡΧΗ ΤΗΣ ΤΟ- 
ΚΟΦΟΡΟΥ ΠΕΡΙΟΔΟΥ ΣΥΜΦΩΝΑ ΜΕ ΤΟΥΣ ΟΡΟΥΣ ΕΚΔΟ- 
ΣΕΩΣ ΤΟΥ ΔΑΝΕΙΟΥ 
β) Αντίθετη όψη 

ΤΟ ΤΟΚΟΜΕΡΙΟ ΑΥΤΟ ΕΙΝΑΙ ΠΛΗΡΩΤΕΟ ΣΤΟΝ ΚΟΜΙΣΤΗ 
ΠΑΡΑΓΡΑΦΕΤΑΙ ΚΑΙ ΑΚΥΡΩΝΕΤΑΙ ΠΕΝΤΕ ΧΡΟΝΙΑ ΜΕΤΑ 
ΤΗΝ ΗΜΕΡΟΜΗΝΙΑ ΠΛΗΡΩΜΗΣ ΠΟΥ ΑΝΑΓΡΑΦΕΤΑΙ Σ’ 
ΑΥΤΟ. 

ΓΕΝΙΚΟΙ ΟΡΟΙ 

1. Τα ομόλογα του Ελληνικού Δημοσίου κυμαινομένου επιτοκίου εί¬ 
ναι ανώνυμοι τίτλοι στον κομιστή. 

2. Τα ομόλογα αποφέρουν τόκο με επιτόκιο κυμαινόμενο που καθορί¬ 
ζεται για κάθε έτος (ετήσια τοκοφόρος περίοδος), προσδιορίζεται πέντε 
(5) εργάσιμες_ημέρες πριν την έναρξη της_κάθε_ετήσιας τοκοφόρου πε¬ 
ριόδου, με κοινές αποφάσεις των Υπουργών Εθνικής Οικονομίας και Οι¬ 
κονομικών και είναι ίσο με το επιτόκιο των εντόκων γραμματίων ετή¬ 
σιας διάρκειας που ισχύει κατά το χρόνο προσδιορισμού πλέον ενός περι¬ 
θωρίου μισό τα εκατό (0,5%). 

3. Τα ομόλογα διατίθενται στο άρτιο. Οι προϋποθέσεις αγοράς των 
Ομολόγων με συνάλλαγμα καθορίζονται με πράξεις του Διοικητή της 
Τράπεζας της Ελλάδος. 

4. Τα ομόλογα είναι πληρωτέα την ημέρα της λήξης τους. Εάν η 
λήξη τους συμπέσει με μη εργάσιμη ημέρα, η εξόφληση θα γίνει την 
αμέσως επόμενη εργάσιμη χωρίς να πληρωθεί πρόσθετος τόκος. 

Εάν προσκομιστούν για εξόφληση μετά τη λήξη τους δεν αποφέρουν 
τόκο για το χρονικό διάστημα από τη λήξη τους μέχρι την προσκόμισή 
τους για εξόφληση. 

5. Οι κάτοχοι των Ομολόγων τα οποία έχουν αγοραστεί με συνάλ¬ 
λαγμα μη υποχρεωτικά εκχωρητέο έχουν το δικαίωμα να μετατρέφουν 
σε οποιοδήποτε από τα νομίσματα που είναι διαπραγματεύσιμα στη δια¬ 
τραπεζική αγορά της Αθήνας το προϊόν από την πώληση ή την εξό¬ 
φληση των τίτλων ή από την πληρωμή των τόκων και να το μεταφέρουν 
στο εξωτερικό χωρίς περιορισμούς. 

6. Η αξίωση των κομιστών για μεν το Κεφάλαιο υπόκειται σε δεκα¬ 
ετή παραγραφή που αρχίζει από την ημερομηνία λήξεως του τίτλου, για 
δε τους τόκους σε πενταετή παραγραφή που αρχίζει από την ημερομηνία 
πληρωμής που αναγράφεται στο κάθε τοκομερίδιο. 

7. Η διάθεση και η εξόφληση των τίτλων και η πληρωμή των τοκο¬ 
μεριδίων γίνεται από την Τράπεζα Ελλάδος καθώς και τις Τράπεζες και 
τα Πιστωτικά Ιδρύματα που έχουν εξουσιοδοτηθεί από την Τράπεζα της 
Ελλάδος, βάσει ειδικής συμβάσεως μεταξύ του Ελλ. Δημοσίου και της 
Τράπεζας Ελλάδος. 

Τα ομόλογα του Ελληνικού Δημοσίου διατίθενται επίσης από Χρημα¬ 
τιστές - Μέλη του Χρηματιστηρίου Αξιών Αθηνών που έχουν εξουσιο¬ 
δοτηθεί από την Τράπεζα της Ελλάδος και από κάθε άλλο Νομικό Πρό¬ 
σωπο το οποίο έχει εξουσιοδοτηθεί από την Τράπεζα της Ελλάδος. 

8. Οι τόκοι των ομολόγων απαλλάσσονται παντός φόρου, τέλους ή 
άλλης επιβάρυνσης. 

Οι τίτλοι και η μεταβίβασή τους απαλλάσσονται των τελών χαρτοσή¬ 
μου. Επίσης απαλλάσσονται παντός φόρου, τέλους ή άλλης επιβάρυνσης 
και οι εξοφλήσεις των τόκων. 

9. Τα ομόλογα του Ελληνικού Δημοσίου είναι διαπραγματεύσιμα στο 
Χρηματιστήριο Αθηνών. 

Οι παραπάνω γενικοί όροι γράφονται περιληπτικά στην αντίθετη όψη 
των ομολόγων. 

VIII. Τα ομόλογα φέρουν την υπογραφή του Υπουργού των Οικονο¬ 
μικών που τίθεται στο σώμα του τίτλου με μηχανικό μέσο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Δεκεμβρίου 1991 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΕΥΘ. ΧΡΙΣΤΟΔΟΥΛΟΥ ΙΩΑΝΝΗΣ ΠΑΛΑΙΟΚΡΑΣΣΑΣ 

Αριθ. 2082530/5059/0023 (3) 

Έκδοση ομολογιακού δανείου επταετούς διάρκειας κυμαινομένου επι¬ 
τοκίου. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 «Εκσυγ¬ 
χρονισμός και ανάπτυξη του Δημόσιου Τομέα και της Κεφαλαιαγοράς, 
φορολογικές ρυθμίσεις και άλλες διατάξεις». 

2. Την αριθ. 194907/22.11.1969 απόφαση του Υπουργού Οικονο¬ 
μικών «Περί δαπανών εκδόσεως και εξυπηρετήσεως κ.λπ. Κρατικών 
δανείων», αποφασίζουμε: 

Την έκδοση Ομολογιακού Δανείου επταετούς διάρκειας, κυμαινομέ- 
νου επιτοκίου, με ημερομηνία έκδοσης τη 30 Δεκεμβρίου 1991. 

I. Το δάνειο αντιπροσωπεύεται με ομόλογα ονομαστικής αξίας 
200.000, 500.000, 1.000.000, 5.000.000, 10.000.000, 
20.000.000, 50.000.000 και 100.000.000 δραχμών. 

II. Τα ομόλογα είναι ανώνυμοι τίτλοι στον κομιστή και έχουν προ- 
σαρτημένα έξι (6) τοκομερίδια, ένα για κάθε έτος, μετά την ετήσια πε¬ 
ρίοδο χάριτος των τόκων. Στα τοκομερίδια αναγράφεται η υποχρέωση 
καταβολής τόκου στον κομιστή κατά την ημερομηνία πληρωμής τους 

(30.12.1993, 30.12.1994, 30.12.1995, 30.12.1996, 
30.12.1997 και 30.12.1998). 

ΓΕΝΙΚΟΙ ΟΡΟΙ 

1. Τα ομόλογα του Ελληνικού Δημοσίου κυμαινομένου επιτοκίου, εί¬ 
ναι ανώνυμοι τίτλοι στον κομιστή. 

2. Τα ομόλογα αποφέρουν τόκο με επιτόκιο κυμαινόμενο που καθορί¬ 
ζεται για κάθε έτος (ετήσια τοκοφόρος περίοδος), προσδιορίζεται πέντε 
(5) εργάσιμες ημέρες πριν την έναρξη της κάθε ετήσιας τοκοφόρου πε¬ 
ριόδου, με κοινές αποφάσεις των Υπουργών Εθνικής Οικονομίας και Οι¬ 


κονομικών και είναι ίσο με το επιτόκιο των εντόκων γραμματίων ετή¬ 
σιας διάρκειας που ισχύει κατά το χρόνο προσδιορισμού. 

Η σχετική κοινή απόφαση καθορισμού του επιτοκίου δημοσιεύεται 
στην Εφημερίδα της Κυβερνήσεως. 

Για την πρώτη ετήσια τοκοφόρο περίοδο 30.12.1991 έως 
30.12.1992 το επιτόκιο των ομολόγων ορίζεται σε 21%. 

3. Ειδικά για την πρώτη τοκοφόρο περίοδο, 30.12.1991 έως 
30.12.1992 ο τόκος θα υπολογισθεί δεδουλευμένος, προς το ανωτέρω 
επιτόκιο (21%), δεν θα καταβληθεί αλλά θα κεφαλαιοποιηθεί στο τέλος 
της τοκοφόρου αυτής περιόδου (30.12.1992). 

Στις 30.12.1922 θα προκύψει νέο κεφάλαιο επί του οποίου στο εξής 
θα υπολογίζεται ο σχετικός τόκος. 

Μετά την λήξη της ετήσιας περιόδου χάριτος για τους τόκους, ο τό¬ 
κος θα υπολογίζεται κάθε έτος δεδουλευμένος προς το εκάστοτε ισχύον 
επιτόκιο των εντόκων γραμματίων ετήσιας διάρκειας, όπως αναλυτικά 
περιγράφεται στον όρο 2 και θα καταβάλλεται ετησίως με πρώτη κατα¬ 
βολή την 30.12.1993 και στις αντίστοιχες ημερομηνίες τα επόμενα πέ¬ 
ντε (5) έτη, δηλαδή στις 30.12.1994, 30.12.1995, 30.12.1996, 
30.12.1997 και 30.12.1998 με την προσκόμιση του σχετικού τοκο¬ 
μεριδίου. 

4. Τα ομόλογα διατίθεται στο άρτιο. 

5. Τα ομόλογα είναι πληρωτέα την ημέρα της λήξης τους. Εάν η 
λήξη τους συμπέσει με μη εργάσιμη ημέρα, η εξόφληση θα γίνει την 
αμέσως επόμενη εργάσιμη χωρίς να πληρωθεί πρόσθετος τόκος. 

Εάν προσκομιστούν για εξόφληση μετά τη λήξη τους δεν αποφέρουν 
τόκο για το χρονικό διάστημα από τη λήξη τους μέχρι την προσκόμισή 
τους για εξόφληση. 

6. Η αξίωση των κομιστών για μεν το κεφάλαιο υπόκειται σε δεκαετή 
παραγραφή που αρχίζει από την ημερομηνία λήξεως του τίτλου, για δε 
τους τόκους σε πενταετή παραγραφή που αρχίζει από την ημερομηνία 
πληρωμής που αναγράφεται στο κάθε τοκομερίδιο. 

7. Η διάθεση των τίτλων γίνεται από την Τράπεζα Ελλάδος, βάσει 
ειδικής σύμβασης διαχείρισης που θα υπογραφεί μεταξύ του Ελληνικού 
Δημοσίου και της Τράπεζας της Ελλάδος. 

Η εξόφληση των τίτλων και η πληρωμή των τοκομεριδίων γίνεται 
από την Τράπεζα της Ελλάδος, και Πιστωτικά Ιδρύματα που έχουν 
εξουσιοδοτηθεί από την Τράπεζα Ελλάδος. 

8. Οι τόκοι των ομολόγων απαλλάσσονται παντός φόρου, τέλους ή 
άλλης επιβάρυνσης. 

Οι τίτλοι και η μεταβίβασή τους απαλλάσσονται των τελών χαρτοσή- 
μου. 

Επίσης απαλλάσσονται παντός φόρου, τέλους ή άλλης επιβάρυνσης 
και οι εξοφλήσεις των τόκων. 

9. Οι γενικοί όροι αναγράφονται περιληπτικά στην αντίθετη όψη των 
ομολόγων. 

III. Τα ομόλογα απαρτίζονται από το στέλεχος, το σώμα και τα τοκο¬ 
μερίδια. Είναι τυπωμένα σε ειδικό υδατογραφημέ <ο χαρτί με τις μεθό¬ 
δους της έμμεσης τυπογραφικής και χαλκογραφ.κής εκτύπωσης. 

IV. Η εκτύπωση των τίτλων γίνεται σε ειδικό χαρτί βάρους 90 γραμ¬ 
μαρίων κατά τετραγωνικό μέτρο που φέρει υδατογράφημα με κόσμημα 
διπλό ανθέμιο και τις λέξεις «ΕΛΛΗΝΙΚΟΝ ΔΗΜΟΣΙΟΝ». 

V. Διαστάσεις: 

α. Τίτλου περιλαμβανομένου του στελέχους 
Ομόλογα με έξι (6) τοκομερίδια 345x200 χιλιοστά 
β. Στελέχους 30 X 200 χιλιοστά 
γ. Σώματος τίτλου 168x200 χιλιοστά 
δ. Τοκομεριδίου 45 X 95 χιλιοστά 

VI. 1. Στην πρόσθια όψη του τίτλου με έμμεση τυπογραφική εκτύ¬ 
πωση (ξηρά ΟΡΓ5ΕΤ) αποδίδονται σε όλες τις ονομαστικές αξίες: 

α. Το ενιαίο ασφαλιστικό πολύχρωμο δάπεδο με ίριδα και κόσμημα 
με το έτος της έκδοσης 1991 στο κέντρο του σώματος, το οποίο ανα¬ 
γράφεται και σε κάθε τοκομερίδιο. 

β. Το τρέχον ασφαλιστικό διακοσμητικό στη θέση διαχωρισμού του 
στελέχους από το σώμα. 

2. Στην ίδια όψη με τυπογραφική εκτύπωση τυπώνονται τα κείμενα, 
η υπογραφή του Υπουργού Οικονομικών και ο αύξων αριθμός στο στέ¬ 
λεχος, το σώμα και τα τοκομερίδια. 

3. Στην οπίσθια όψη με έμμεση τυπογραφική εκτύκπωση αποδίδο¬ 
νται με ένα χρώμα τα ασφαλιστικά πλαίσια του σώματος και των τοκο¬ 
μεριδίων και με άλλο χρώμα τα κείμενα. 

VII. Χρώματα 

Όλες οι αξίες έχουν το ίδιο χρώμα δαπέδου, κειμένων, αριθμήσεως 

και οπίσθιας όψης, διαφέρει δε κατά αξία μόνο το κύριο χρώμα του 
ασφαλιστικού πλαισίου. 

1) Πρόσθια όψη 

α) Δάπεδο: Πολύχρωμο με ίριδα 

β) Κύριο χρώμα ασφαλιστικών πλαισίων χαλκογραφικής εκτύπω¬ 
σης: 

Αξία 200.000 - Σειρά Α κυανό 
Αξία 500.000 - Σειρά Β ιώδες 
Αξία 1.000.000 - Σειρά Γ καφέ 
Αξία 5.000.000 - Σειρά Δ βαθύ κυανό 
Αξία 10.000.000 - Σειρά Ε κόκκινο 
Αξία 20.000.000 - Σειρά Ζ πορτοκαλί 
Αξία 50.000.000 - Σειρά Η πράσινο 
Αξία 100.000.000 - Σειρά Θ ανοικτό ιώδες 
γ) Κείμενα: βαθύ καφέ 
δ) Αρίθμηση: κόκκινο 

2) Οπίσθια όψη 

α) Πλαίσιο: ανοικτό ιώδες 
β) κείμενα: γκρι - κυανό 

VIII. Το κείμενο των ομολόγων του Δημοσίου διετούς διάρκειας, κυ- 
μαινομένου επιτοκίου, έχει ως εξής: 

1) Στέλεχος 

ΣΤΕΛΕΧΟΣ ΟΜΟΛΟΓΟΥ ΕΛΛΗΝΙΚΟΥ ΔΗΜΟΣΙΟΥ 

(Ν. 1914/90 ΑΡ. 31 ΚΑΙ 32) ΣΕΙΡΑ.... ΑΡ. 

ΕΚΔΟΣΗ ΛΗΞΗ 

ΟΝΟΜΑΣΤΙΚΗ ΑΞΙΑ ΔΡΧ. 

2) Σώμα Ολολόγου 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
ΟΜΟΛΟΓΟ ΕΛΛΗΝΙΚΟΥ ΔΗΜΟΣΙΟΥ 
ΚΥΜΑΙΝΟΜΕΝΟΥ ΕΠΙΤΟΚΙΟΥ 
ΕΚΔΙΔΕΤΑΙ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ 
ΤΩΝ ΑΡΘΡΩΝ 31 & 32 του Ν. 1914/90 
- (ΦΕΚ 178 τ.Α) 

ΣΕΙΡΑ. 

ΑΡΙΘΜΟΣ... 

ΕΠΙΤΟΚΙΟ ΚΥΜΑΙΝΟΜΕΝΟ 
ΕΠΤΑΕΤΗΣ ΔΙΑΡΚΕΙΑ 1991 - 1998 
ΟΝΟΜΑΣΤΙΚΗ ΑΞΙΑ 
ΔΡΧ- (.) 

ΤΟ ΟΜΟΛΟΓΟ ΕΙΝΑΙ ΠΛΗΡΩΤΕΟ ΣΤΟΝ ΚΟΜΙΣΤΗ ΣΤΙΣ 30 
ΔΕΚΕΜΒΡΙΟΥ 1998. 

Αθήνα 30 Δεκεμβρίου 1991 
Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 
ΙΩΑΝΝΗΣ ΠΛΑΙΟΚΡΑΣΣΑΣ 

3) Τοκομερίδια 
α) Κύρια όψη 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
ΤΟΚΟΜΕΡΙΔΙΟ ΟΜΟΛΟΓΟΥ ΕΛΛΗΝΙΚΟΥ ΔΗΜΟΣΙΟΥ 
ΚΥΜΑΙΝΟΜΕΝΟΥ ΕΠΙΤΟΚΙΟΥ 
ΕΚΔΟΣΗ 30 Δεκεμβρίου 1991 

ΣΕΙΡΑ. 

ΑΡΙΘΜΟΣ. 

ΤΟΚΟΜΕΡΙΔΙΟ ΠΛΗΡΩΤΕΟ ΣΤΟΝ ΚΟΜΙΣΤΗ ΣΤΙΣ. 

ΠΡΟΣ ΕΠΙΤΟΚΙΟ ΠΟΥ ΚΑΘΟΕΙΖΕΤΑΓΣΤΗΝΑΡΧΗ.ΤΗΣ ΤΟ^ 
ΚΟΦΟΡΟΥ ΠΕΡΙΟΔΟΥ ΣΥΜΦΩΝΑ ΜΕ ΤΟΥΣ ΟΡΟΥΣ ΕΚΔΟ- 
ΣΕΩΣ ΤΟΥ ΔΑΝΕΙΟΥ 
β) Αντίθετη όψη 

ΤΟ ΤΟΚΟΜΕΡΙΟ ΑΥΤΟ ΕΙΝΑΙ ΠΛΗΡΩΤΕΟ ΣΤΟΝ ΚΟΜΙΣΤΗ 
ΠΑΡΑΓΡΑΦΕΤΑΙ ΚΑΙ ΑΚΥΡΩΝΕΤΑΙ ΠΕΝΤΕ ΧΡΟΝΙΑ ΜΕΤΑ 
ΤΗΝ ΗΜΕΡΟΜΗΝΙΑ ΠΛΗΡΩΜΗΣ ΠΟΥ ΑΝΑΓΡΑΦΕΤΑΙ Σ’ 
ΑΥΤΟ. 

IX. Τα ομόλογα φέρουν την υπογραφή του Υπουργού των Οικονομι¬ 
κών που τίθεται στο σώμα του τίτλου με μηχανικό μέσο. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Δεκεμβρίου 1991 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΕΥΘ. ΧΡΙΣΤΟΔΟΥΛΟΥ ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

Αριθ. 16715 (4) 

Καθορισμός ύψους Δώρου Χριστουγέννων 1991 στους Εφημεριδοπώ¬ 
λες όλης της χώρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 452/1976 «Περί χορηγήσεως δώρου εις 
τους εφημεριδοπώλες» (ΦΕΚ 272/Α/76). 

2. Τις διατάξεις του άρθρου 7 του Κανονισμού χορήγησης δώρου 
εορτών στους εφημεριδοπώλες (ΦΕΚ 1223/Β/1977), όπως τροπο¬ 
ποιήθηκε με την κοινή απόφαση Β2/55/2237/13.12.79 (ΦΕΚ 
1135/Β) Υπουργών Προεδρίας, Οικονομικών, Εργασίας και Κοινωνι¬ 
κών Ασφαλίσεων και τις διατάξεις του άρθρου 2 παρ. 8 του ΠΔ 231/86 
(ΦΕΚ 97/Α/16.7.86) «Περιορισμός συναρμοδιοτήτων κατά την έκ¬ 
δοση διοικητικών πράξεων σε αντικείμενα αρμοδιότητας Υπουργείου 
Υγείας Πρόνοιας». 

3. Τις διατάξεις του άρθρου 14 του Ν. 1266/1982 (ΦΕΚ 81/Α) σε 
συνδυασμό με τις διατάξεις του άρθρου 9 του ΠΔ 574/82 (ΦΕΚ 104/ 
Α), το ΠΔ 303/84 (ΦΕΚ 120/Α) και τις διατάξεις των άρθρων 23 & 
27 του Ν. 1558/85 (ΦΕΚ 137/Α/85). 

4. Την αριθμ. 34/6.11.91 απόφαση του Δ.Σ. του Ταμείου Συντά¬ 
ξεων Εφημεριδοπωλών & Υπαλλήλων Πρακτορείων, που διατυπώθηκε 
κατά την 13/6.11.91 συνεδρίασή του. 

5. Την αριθ. 80386/90 απόφαση των Υπουργών Προεδρίας και Ερ¬ 
γασίας (ΦΕΚ 761/Β/30.11.90). 

Την αρ. 100919/1990 απόφαση του Υπουργού Εργασίας, για την 
εκχώρηση αρμοδιοτήτων, αποφασίζουμε: 

1. Εγκρίνουμε την χορήγηση δώρου εορτών Χριστουγέννων 1991 σε 
κάθε εφημεριδοπώλη της χώρας, ως εξής: 

α) Για τους εφημεριδοπώλες που έχουν μέχρι ενός (1) χρόνου ασφά¬ 
λιση δρχ. 103.000. 

β) Μετά την συμπλήρωση ενός (1) χρόνου και μέχρι πέντε (5) χρόνια 
ασφάλιση δρχ. 144.200. 

γ) Μετά την συμπλήρωση πέντε (5) χρόνων και μέχρι δέκα (10) χρό¬ 
νια ασφάλιση δρχ. 164.800. 

δ) Μετά την συμπλήρωση δέκα (10) χρόνων και μέχρι είκοσι (20) 
χρόνων ασφάλιση δρχ. 185.400. 

ε) Μετά την συμπλήρωση είκοσι (20) χρόνων και μετά δρχ. 
206.000. 

2. Εάν ο δικαιούχος δεν απασχοληθεί πλήρως κατά το χρονικό διά¬ 
στημα Πάσχα 1991 μέχρι Χριστούγεννα 1991 παίρνει κλάσμα δώρου 
ανιάλογο προς τον χρόνο εργασίας του, κατά τις διατάξεις του άρθρου 7 
του Κανονισμού του λογ/σμού Δώρου Εφημεριδοπωλών. 

3. Η ιδιότητα του εφημεριδοπώλη ορίζεται από τις διατάξεις του Κα¬ 
νονισμού Δώρου Εφημεριδοπωλών. 

Η δαπάνη για την χορήγηση δώρου βαρύνει τον Λογ/σμό Δώρου 
Εφημεριδοπωλών, που έχει συσταθεί στο Ταμείο Συντάξεων Εφημερι¬ 
δοπωλών και Υπαλλήλων Πρακτορείων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1991 
Ο Γενικός Γραμματέας 
ΙΩΑΝ. ΣΤΕΦΑΝΟΥ 

- ♦ - 

"Αριθ: Φ.55/6/2102 ' (5) 

Αύξηση του ποσού του εφάπαξ βοηθήματος του παρεχομένου από τον 

Κανονισμό Πρόνοιας του Ταμείου Συντάξεων Εφημεριδοπωλών και 

Υπαλλήλων Πρακτορείων στους ασφαλισμένους του. 

Ο ΥΠΟΥΡΓΟΣ 

ΥΓΕΙΑΣ - ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 του Ν. 1601/1950 (Α' 296). 

2. Τις διατάξεις του άρθρου 59 παρ. 1 του Α.Ν. της 11.11.1935, 

όπως αυτό αυθεντικά ερμηνεύτηκε με το άρθρο 1 του Α.Ν. 694/1937 
σε συνδυασμό με τις διατάξεις του Ν.Δ. 2520/1953. 

3. Τις διατάξεις των άρθρων 23, 24, 26 και 27 του Ν. 1558/1985 
(Α' 137). 

4. Τις διατάξεις του άρθρου 14 του Π.Δ. 105/1988 (Α' 46). 

5. Τις διατάξεις του άρθρου 30 του Ν. 1027/1980 όπως αντικατα- 
στάθηκε και συμπληρώθηκε αντιστοίχως με το άρθρο 7 του Ν. 1275/ 
1982 (Α' 100) και το 43 του Ν. 1469/1984 (Α' 111). 

6. Την Υ. 1540/18.9.91 (Β’ 754) κοινή απόφαση του Πρωθυπουρ¬ 
γού και Υπουργού Υγείας Πρόνοιας και Κοιν. Ασφαλίσεων. 

7. Τη γνώμη του Δ.Σ. του Ταμείου Συντάξεων Εφημεριδοπωλών και 
Υπαλλήλων Πρακτορείων που λήφθηκε κατά 6η/21.3.1991 συνε¬ 
δρίασή του. 

8. Τη γνώμη του Συμβουλίου Κοινωνικής Ασφάλειας, που διατυπώ¬ 
θηκε κατά την 42η/27.11.91 συνεδρίασή του της ΚΣΤ’ περιόδου, απο¬ 
φασίζουμε: 

Το ποσό του εφάπαξ βοηθήματος για τις κατηγορίες των ασφαλισμέ¬ 
νων εφημεριδοπωλών και Υπαλλήλων Πρακτορείων που προκύπτει από 
την εφαρμογή των διατάξεων των παρ. 2 και 3 της Υ.Α. 55/3/985/ 
10.5.88 (Β' 341) και των Υ.Α 55/4/2409/5.1.90 (Β' 22), 55/5/ 
2042/8.1.91 (Β, 4) προσαυξάνεται κατά ποσοστό 20% υπό την επιφύ¬ 
λαξη της παρ. 3 του άρθρου 8 του Κανονισμού Πρόνοιας του Ταμείου. 

Κατά το ίδιο ποσοστό προσαυξάνεται και το προβλεπόμενο από την 
παρ. 3 του άρθρου 8 του Κανονισμού ανώτατο όριο, το οποίο καθορίζε¬ 
ται στο ποσό των 5.760.000 δρχ. 

Η απόφαση αυτή η οποία ισχύει από 1.1.1991 να δημοσιευθεί στην 
Εφημερίδα της Κυβερνήσεως. 

Αθήνα, 16 Δεκεμβρίου 1991 

Ο ΥΦΥΠΟΥΡΓΟΣ 

ΔΗΜ. ΣΙΟΥΦΑΣ 

- 4 - 

Αριθ. Φ.39/1253 (6) 

Θέσπιση μεταβατικής διάταξης που αφορά τους ασφαλισμένους του Τα¬ 
μείου Προνοίας Ξενοδόχων. 

Ο ΥΦΥΠΟΥΡΓΟΣ 

ΥΓΕΙΑΣ - ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 2 του άρθρου 3 του Ν.Δ. 688/ 
1948 (Α' 133) «περί τροποποιήσεως και συμπληρώσεως της κείμενης 
νομοθεσίας περί Σχολής Τουριστικών Επαγγελμάτων και Ξενοδοχεια¬ 
κού Επιμελητηρίου της Ελλάδος». 

2. Το Π.Δ. 359/91 (Α’ 127) «Διορισμός μελών της κυβέρνησης και 
Υφυπουργών» και την Κοινή Απόφαση Υ.1540/18.9.91 (Β' 754) 
«Ανάθεση αρμοδιοτήτων στον Υφυπουργό Υγείας, Πρόνοιας και Κοιν. 
Ασφαλίσεων». 

3. Το Π.Δ. 105/1988 (Α' 46) «Οργανισμός της Γενικής Γραμμα¬ 
τείας Κοιν. Ασφαλίσεων». 

4. Την απόφαση του Δ.Σ. του Ξενοδοχειακού Επιμελητηρίου της Ελ¬ 
λάδος που λήφθηκε στην 270/25.6.91 συνεδρίασή του. 

5. Τη γνώμη του ΣΚΑ που διατυπώθηκε κατά την 41η/20.11.91 
συνεδρίασή του της ΚΣΤ' περιόδου, αποφασίζουμε: 

«Δικαιούχοι του Ταμείου Προνοίας Ξενοδόχων που έχουν χάσει τα δι- 
καιώματά τους για λήψη μηνιαίας παροχής, λόγω καθυστέρησης εξό¬ 
φλησης εισφορών σύμφωνα με το άρθρο 39 του Γενικού Κανονισμού 
Λειτουργίας του Ξενοδοχειακού Επιμελητηρίου της Ελλάδος, ο οποίος 
εγκρίθηκε με την 6016/1110/4.8.49/ΦΕΚ 128/13.8.48 τ.Β', και 
δεν μπόρεσαν να τα ανακτήσουν μέσα στην προβλεπόμενη, από τις δια¬ 
τάξεις της Φ.39/46/12.1.89 (Β' 59) Υπουργικής Απόφασης, προθε¬ 
σμία, αποκαθίστανται στα δικαιώματά τους, εφόσον σε διάστημα έξη 
μηνών από τη δημοσίευση της παρούσας έχουν εξοφλήσει τις καθυστε- 
ρούμενες εισφορές τους εντόκως». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1991 

Ο ΥΦΥΠΟΥΡΓΟΣ 

ΔΗΜ. ΣΙΟΥΦΑΣ 


Αριθ. Δ8/Φ6.10/151,152.·./31177 (7) 

Έγκριση μισθώσεως δικαιωμάτων μεταλλειοκτησίας επί των παραχω¬ 
ρήσεων μεταλλείων με αριθμούς 151, 152, 159, 165 ως και Τμη¬ 
μάτων επί των παραχωρήσεων μεταλλείων με αριθμούς 160, 161, 
162 και 163 του Νομού Βοιωτίας, κατά ποσοστό 100%. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

1. Με την με αριθ. πρωτ. Δ8/Φ6.10/151, 152,.../31177/ 
12.12.91 απόφαση του Υπουργού Βιομηχανίας Ενέργειας και Τεχνο¬ 
λογίας, εγκρίνεται η μίσθωση των δικαιωμάτων μεταλλειοκτησίας της 
Εταιρείας «Ανώνυμος Μεταλλευτική Εταιρεία Μπάρλου Βωξίται Ελ¬ 
λάς» 

επί των παραχωρήσεων μεταλλείων με αριθμούς 151, 152, 159 και 
165 καθώς και τμημάτων των παραχωρήσεων μεταλλείων με αριθ¬ 
μούς 160, 161, 162 και 163 του Ν. Βοιωτίας, αφενός, κατά ποσοστό 
98% εξ αδιαιρέτου προς την Εταιρεία «Μεταλλεία Βωξίτου Ελευσίνος 
Μεταλλευτικοί - Βιομηχανικοί και Ναυτιλιακοί Εργασίαι Α.Ε.» και 
αφετέρου, κατά το υπόλοιπο ποσοστό 2% εξ αδιαιρέτου ανήκον στους: 
1) Πηνελόπη Μπάρλου, 2) Λουκά Αθαν. Μπάρλο, 3) Αθανάσιο Λουκά 
Μπάρλο, 4) Λουκία συζ. Λουκά Μπάρλου, 5) Ελευθερία συζ. Χρήστου 
Ζουγανέλη, 6) Μαρία - Λουκία θυγατέρα Κων/νου Θεοφάνη Αποστο- 
λίδη, 7) Θεόφιλο Κων/νου Αποστολίδη, 8) Αθανάσιο Κων/νου Αποστο- 
λίδη, 9) Πηνελόπη συζ. Ιωάννου Ανδρέαδη, 10) Λουκία, θυγατέρα Ιω- 
άννου Γ. Ανδρεάδη, 11) Γεώργιο Ιωάννου Ανδρέαδη, 12) Αναστάσιο Λ. 
Λιάσκο και 13) Λουκά Λ. Λιάσκο, προς την αυτή μισθώτρια «Μεταλ¬ 
λεία Βωξίτου Ελευσίνος Μεταλλευτικαί - Βιομηχανικαί και Ναυτιλια¬ 
κοί Εργασίαι Α.Ε.», όπως αυτή (μίσθωση), συνομολογήθηκε με το με 
αριθ. 2503/29.10.1990 συμβόλαιο της συμβολαιογράφου Αθήνας 
Αγλαΐας Παναγιωτοπούλου - Τζούβαλη. 

2. Η διάρκεια της μισθώσεως ορίσθηκε ετήσια δυναμένη να παρατα- 
θεί υπό τους όρους του συμβολαίου. 

3. Η έγκριση αυτή, δεν καλύπτει νομικά ελαττώματα που μπορεί να 
υπάρχουν στην σύμβαση αυτή που εγκρίνεται, ούτε δημιουργεί, τροπο¬ 
ποιεί ή καταργεί δικαιώματα που δεν προκύπτουν από την σύμβαση 
αυτή, ούτε υφιστάμενες υποχρεώσεις της μεταλλειοκτήτριας εταιρείας 
και μεταλλειοκτητών που προβλέπονται από τις σχετικές περί δραστη¬ 
ριότητας των μεταλλείων διατάξεις της μεταλλευτικής νομοθεσίας. 

4. Η εν λόγω σε περίληψη απόφαση, υπογράφεται σύμφωνα με την 
με αριθ. πρωτ. Δ-15/Φ.19/13291/3.5.91 απόφαση του Υπουργού 
Βιομηχανίας Ενέργειας και Τεχνολογίας «Μεταβίβαση της εξουσίας να 
υπογράφουν «Με εντολή Υπουργού» οι Γενικοί Διευθυντές, οι Προϊστά¬ 
μενοι Διευθύνσεων και οι Προϊστάμενοι Τμημάτων του Υπουργείου Βιο¬ 
μηχανίας Ενέργειας και Τεχνολογίας» (ΦΕΚ 326/Β/15.5.91). 

Αθήνα, 12 Δεκεμβρίου 1991 

Με εντολή Υπουργού 
Ο Προϊστάμενος 

ΕΛΕΥΘΕΡΙΟΣ ΠΕΝΤΑΡΑΚΗΣ 
-♦- 

(8) 

Υπαγωγή του προσωπικού της κοινότητας Ματσουκιού Ν. Αιτωλ/νίας 
στις δ/ξεις του Ν. 1188/81. 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Με την ΕΣ. 35957/10.12.1991 απόφαση της Νομάρχου Αιτωλίας 
και Ακαρνανίας που εκδόθηκε σύμφωνα με τις διατάξεις του άρθρου 3 
του Ν. 1188/1981 και ύστερα από σύμφωνη γνωμοδότηση του Υπη¬ 
ρεσιακού Συμβουλίου άρθρου 14 Ν. 1586/1986, έγινε υπαγωγή του 
τακτικού προσωπικού της Κοινότητας Ματσουκιού στις διατάξεις του 
Α'Μέρους Ν. 1188/1981. 

Μεσολόγγι, 10 Δεκεμβρίου 1991 
Η Νομάρχης κ.α.α. 

Ο Διευθυντής 
ΣΠΥΡΟΣ ΠΕΤΡΟΥ 

Αριθ. 35926 (9) 

Τροποποίηση Οργανισμού Εσωτερικής Υπηρεσίας του Δήμου Θέρμου 
Ν. Αιτ/νίας. . 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 1188/1981 «περί κυρώσεως του Κώδικος 
περί καταστάσεως προσωπικού Οργανισμών Τοπικής Αυτοδιοική- 
σεως». 

2. Την Ν. 6/1991 (θέμα 1 Ιο) γνωμοδότηση του Υπηρεσιακού Συμ¬ 
βουλίου άρθρου 14 του Ν. 1586/1986. 

3. Τις αριθ. 70 και 107/1991 αποφάσεις του Δημοτικού Συμβου¬ 
λίου που στείλατε με τα 1200/26.6.1991 και 1279/8.10.1991 έγ¬ 
γραφά σας, σχετικά με το αντικείμενο του θέματος. 

4. Το ΕΣ 31653/11.11.1991 σχετικό έγγραφό μας, αποφασί¬ 
ζουμε: 

Εγκρίνουμε τις 70 και 107/1991 αποφάσεις του Δημοτικού Συμ¬ 
βουλίου Θέρμου που αφορά την τροποποίηση του Οργανισμού Εσωτερι¬ 
κής Υπηρεσίας του Δήμου Θέρμου, ήτοι συμπληρώνει το Ο.Ε.Υ. ως κα¬ 
τωτέρω: 

1. ΚΑΤΗΓΟΡΑ ΠΕ ΚΛΑΔΟΣ ΠΕΙ Δ/κού: 

Μία (1) θέση με βαθμό Γ-Α. Άμα πληρωθεί η παραπάνω θέση, η 
θέση του κλάδου ΥΕ1 κλητήρων-θυρωρών-γενικών καθηκόντων κα- 
ταργείται και 

2. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. Αορίστου χρόνου: 
Δύο (2) θέσεις εργατών καθαριότητας γενικών καθηκόντων Ι.Δ. Αορί¬ 
στου χρόνου μερικής απασχόλησης (3 ώρες ημερησίως). 

Η παρούσα να δημοσιευθεί στην Εφημερίδα της Κυβερνήσεως. 

Μεσολόγγι, 10 Δεκεμβρίου 1991 

Η Νομάρχης και α.α. 

Ο Διευθυντής 
ΣΠΥΡΙΔΩΝ ΠΕΤΡΟΥ 

--♦- 

Αριθ. 21024, 27242 (10) 

Σύσταση ίδιου Νομικού Προσώπου στο Δήμο Καρύστου Ν. Εύβοιας με 
την επωνυμία «Σχολική Επιτροπή Δημοτικού Σχολείου και Νηπια¬ 
γωγείου». 

Ο ΝΟΜΑΡΧΗΣ ΕΥΒΟΙΑΣ 

Έχονες υπόψη: 

1. Τις διατάξεις: (α) την παρ. 8-15 του άρθρου 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις» 
(Α 110) και (β) του άρθρου 187 του Δημοτικού και Κοινοτικού Κώδικα 
(Π.Δ. 323/1989) (Ά 146). 

2. Τις 124/91, 103/91 αποφάσεις του Δημοτικού Συμβουλίου Κα- 
ούστου Εύβοιας για σύσταση σχολικής επιτροπής, αποφασίζουμε: 

1. Συνιστούμε στο Δήμο Καρύστου του Νομού Εύβοιας ίδιο νομικό 
πρόσωπο με την επωνυμία «Σχολική Επιτροπή Δημοτικού Σχολείου και 
Νηπιαγωγείου». 

Η συνιστωμένη με την απόφαση αυτή σχολική επιτροπή διοικείται 
από Ιίμελές Διοικητικό Συμβούλιο αποτελούμενο από: 
α) Από τον Αντιδήμαρχο. 
β) Δ/ντή 1ου Δημοτικού Σχολείου Καρύστου, 
γ) Δ/ντή 2ου Δημοτικού Σχολείου Καρύστου. 

6) Εκπρόσωπο Συλλόγου Γονέων και Κηδεμόνων 1ου Νηπιαγο)- 
γείου Καρύστου. 

ε) Εκπρόσωπο Συλλόγου Γονέων και Κηδεμόνων 2ου Νηπιαγωγείου 
Καρύστυ. 

ζ) Δ/ντή 2ου Νηπιαγωγείου Καρύστου, 
η) Δ/ντή 1ου Νηπιαγωγείου Καρύστου. 

θ) Εκπροσώπους Συλλόγων Γονέων και Κηδεμόνων^ ΓόΰΆ.Σ. Κάρύ- 
στου. 

ι) Εκπροσώπους Συλλόγων Γονέων και Κηδεμόνων 2ου Δ.Σ. Καρύ¬ 
στου. 

κ) Δ/ντή 3ου Νηπιαγωγείου Καρύστου. 

λ) Εκπρόσωπο Συλλόγου Γονέων και Κηδεμόνων 3ου Νηπιαγω¬ 
γείου Καρύστου. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991-1994. 


Η θητεία των μελών του Διοικητικού Συμβουλίου ακολουθεί τη δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη από το 
Υπουργείο Εθνικής Παιδείας και Θρησκευμάτων με βιβλία για τις σχο¬ 
λικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για την στή¬ 
ριξη της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και κληροδοσίες. 

6. Περιουσία: (Αναγράφεται η περιουσία που τυχόν διατίθεται). 

7. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 29 Νοεμβρίου 1991 

Με εντολή Νομάρχη 
Ο Διευθυντής 
Δ. ΚΟΚΚΑΛΑΣ 

-♦- 

Αριθ. 27242, 21024 (11) 

Σύσταση ίδιου Νομικού Προσώπου στο Δήμο Καρύστου Ν. Εύβοιας με 
την επωνυμία «Σχολική Επιτροπή Γυμνασίου-Λυκείου και ΤΕΛ Κα¬ 
ρύστου». 

Ο ΝΟΜΑΡΧΗΣ ΕΥΒΟΙΑΣ 

Έχονες υπόψη: 

1. Τις διατάξεις: (α) την παρ. 8-15 του άρθρου 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις» 
(Α 110) και (β) του άρθρου 187 του Δημοτικού και Κοινοτικού Κώδικα 
(Π.Δ. 323/1989) (Α' 146). 

2. Τις 124/91, 103/91 αποφάσεις του Δημοτικού Συμβουλίου Κα¬ 
ρύστου Εύβοιας για σύσταση σχολικής επιτροπής, αποφασίζουμε: 

1. Συνιστούμε στο Δήμο Καρύστου του Νομού Εύβοιας ίδιο νομικό 
πρόσωπο με την επωνυμία «Σχολική Επιτροπή Γυμνασίου-Λυκείου και 
ΤΕΛ Καρύστου». 

Η συνιστωμένη με την απόφαση αυτή σχολική επιτροπή διοικείται 
από Ιίμελές Διοικητικό Συμβούλιο αποτελούμενο από: 
α) Από τον Αντιδήμαρχο Δ.Σ. Καρύστου, 
β) Δ/ντρια Γενικού Λυκείου Καρύστου, 
γ) Δ/ντρια ΤΕΛ Καρύστου, 
δ) Δ/ντή του Γυμνασίου Καρύστου. 

ε) Εκπρόσωπο Συλλόγου Γονέων και Κηδεμόνων Λυκείου Καρύ¬ 
στου. 

στ) Εκπρόσωπο Συλλόγου Γονέων και Κηδεμόνων ΤΕΛ Καρύστου. 

ζ) Εκπρόσωπο μαθητικών-κοινοτήτων Λυκείου Καρύστου.-- 

η) Εκπρόσωπο μαθητικών κοινοτήτων Γυμνασίου Καρύστου, 
θ) Εκπρόσωπο Συλλόγου Γονέων και Κηδεμόνων Γυμνασίου Καρύ¬ 
στου. 

ι) Ένα δημοτικό Σύμβουλο Δήμου Καρύστου, 
κ) Εκπρόσωπο μαθητικών Κοινοτήτων του ΤΕΛ Καρύστου. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη δη- 

μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη από το 
Υπουργείο Εθνικής Παιδείας και Θρησκευμάτων με βιβλία για τις σχο¬ 
λικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για την στή¬ 
ριξη της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση του Δήμου Καρύστου. 

γ) Κάθε είδους εισφορές, δωρεές, κληρονομιές και κληροδοσίες. 

6. Περιουσία: (Αναγράφεται η περιουσία που τυχόν διατίθεται). 

7. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 29 Νοεμβρίου 1991 

Με εντολή Νομάρχη 
Ο Διευθυντής 
Δ. ΚΟΚΚΑΛΑΣ 

- *- 

Αριθ. 16417 (12) 

Προσαρμογή και τροποποίηση απόφασης περί συστάσεως νομικού προ¬ 
σώπου με την επωνυμία «Σχολική Επιτροπή Δημοτικού Σχολείου 
και Νηπιαγωγείου Αιανοβεργίου» στο Ν. Ημαθίας. 

Η ΝΟΜΑΡΧΗΣ ΗΜΑΘΙΑΣ 
Έχοντες υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/1989). 
«Κωδικοποίηση του Δημοτικού και Κοινοτικού Κώδικα». 

2. Τις διατάξεις του άρθρου 5 του Ν. 1894/1990. 

3. Την αριθ. 8340/26.6.1991 απόφασή μας. 

4. Την αριθ. 49/7.10.1991 απόφαση του Κοινοτικού Συμβουλίου 
Αιανοβεργίου, αποφασίζουμε: 

Νομιμοποιούμε την αριθ. 49/7.10.1991 απόφαση του Κοινοτικού 
Συμβουλίου Αιανοβεργίου, με την οποία α) προσαρμόζει την αριθ. 
32/90 όμοιά του, που επικυρώθηκε με την αριθ. 8340/26.6.1990 
απόφασή μας, στις διατάξεις του Ν. 1894/1990 και δημοσιεύθηκε στο 
ΦΕΚ 458/23.7.1990 (τεύχος Β') και β) τροποποιεί την ανωτέρω από¬ 
φασή του ως εξής: 

Α'. Την παράγρ. 1 της 32/90 απόφασης του περί συστάσεως του 
Νομικού Προσώπου με την επωνυμία «Σχολική Επιτροπή Δημοτικού 
Σχολείου και Νηπιαγωγείων Λιανοβερβίου», που νομιμοποιήθηκε με 
την αριθ. 8340/26.6.90 όμοια της Νομαρχίας Ημαθίας και δημοσιεύ¬ 
τηκε στο αριθ. 458/23.7.1990 ΦΕΚ (τεύχος Β'), ως εξής, λόγω συνέ¬ 
νωσης των Δημοτικών Σχολείων των Κοινοτήτων Αιανοβεργίου και 
Αράχου: 

1. Συνιστά στην Κοινότητα Αιανοβεργίου του Νομού Ημαθίας ίδιο 
Νομικό Πρόσωπο με την επωνυμία «ΣΧΟΛΙΚΗ ΕΠΙΤΡΟΠΗ ΔΗ- 
ΜΟΤ. ΣΧΟΛΕΙΟΥ ΑΙΑΝΟΒΕΡΓΙΟΥ -ΑΡΑΧΟΥ ΚΑΙ ΝΗΠΙΑΓΩ¬ 
ΓΕΙΩΝ ΚΟΙΝΟΤΗΤΑΣ ΑΙΑΝΟΒΕΡΓΙΟΥ». 

β. Την παράγραφο 3 της ως άνω απόφασης, ως εξής: 

3. Το νομικό πρόσωπο διοικείται από εννεαμελές διοικητικό συμβού¬ 
λιο αποτελούμενο από: 

α) Τον εκάστοτε Πρόεδρο της Κοινότητας Αιανοβεργίου, ως Πρόε¬ 
δρο. 

β) Δύο κοινοτικούς συμβούλους (ένας της Κοινότητας Αιανοβεργίου 
και ένας της Κοινότητας Αράχου). 


γ) Τους Διευθυντές των σχολικών μονάδων (Δημοτ. Σχολείου Λιανο- 
βεργίου - Αράχου και Νηπιαγωγείων Αιανοβεργίου και Παλαιοχω- 
ρίου). 

δ) Έναν εκπρόσωπο του κάθε Συλλόγου Γονέων και Κηδεμόνων των 
ανωτέρω τριών σχολικών μονάδων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 20 Νοεμβρίου 1991 

Η Νομάρχης 
Φ. ΠΑΡΤΣΑΦΥΛΛΙΔΟΥ 

- 4 - 

Αριθ. 36977 (13) 

Τροποποίηση της 9136/3.4.1991 απόφασης Νομάρχου Ηρακλείου 
για τη σύσταση ίδιου Κοινοτικού Νομικού Προσώπου με την επωνυ¬ 
μία «Σχολική Επιτροπή Δημοτικού Σχολείου Σάρχου». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/89) και τις 
όμοιες του άρθρου 5 παρ. 8 του Ν. 1894/1990. 

2. Την αριθ. 64748/1991 εγκύκλιο του Υπουργείου Εσωτερικών, 
αναφορικά με τη σύσταση Νομικών Προσώπων Σχολικών Επιτρο¬ 
πών. 

3. Την αριθ. 9136/3.4.1991 απόφασή μας, που δημοσιεύθηκε στο 
ΦΕΚ 285/3.5.1991, τεύχος Β' και αφορά στη σύσταση ίδιου Κοινοτι¬ 
κού Νομικού Προσώπου με την επωνυμία «Σχολική Επιτροπή Δημοτι¬ 
κού Σχολείου Σάρχου». 

4. Την αριθ. 75/1991 νομότυπη απόφαση του Κοινοτικού Συμβου¬ 
λίου Σάρχου, με την οποία τροποποιείται η παρ. 3 της αριθ. 8/1991 
όμοιας, που αφορά στη σύσταση του παραπάνω Νομικού Προσώπου. 

5. Το γεγονός ότι δεν λειτουργεί Σύλλογος Γονέων και Κηδεμόνων 
στην (αντίστοιχη σχολική μονάδα όπως αναφέρεται στην αριθ. 75/1991 
απόφαση του Κ.Σ. Σάρχου, αποφασίζουμε: 

1. Τροποποιούμε την αριθ. 9136/1991 απόφασή μας στο μέρος που 
αφορά στη σύνθεση του Διοικητικού Συμβουλίου του Νομικού Προσώ¬ 
που (παρ. 3) ως εξής: 

Το Νομικό Πρόσωπο διοικείται από πενταμελές Διοικητικό Συμβού¬ 
λιο, αποτελούμενο από τα παρακάτω μέλη: 

α) Τον εκάστοτε Πρόεδρο της Κοινότητας, ως Πρόεδρο, 
β) Δύο (2) Κοινοτικούς Συμβούλους, που ορίζονται με απόφαση του 
Κοινοτικού Συμβουλίου. 

γ) Τον εκάστοτε Διευθυντή του Δημοτικού Σχολείου Σάρχου. 
δ) Ένα (1) δημότη, γονέα, μαθητή του Δημοτικού Σχολείου Σάρχου, 
που ορίζεται με απόφαση του Κοινοτικού Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 9 Δεκεμβρίου 1991 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 
--♦-- 

Αριθ. 37213 (14) 

Υπαγωγή του μόνιμου προσωπικού της Κοινότητας Πεύκου Ν. Ηρα¬ 
κλείου στις διατάξεις του Κώδικα Καταστάσεως Δημοτικών και 
Κοινοτικών Υπαλλήλων. 

Ο ΝΟΜΑΡΧΗΣ ΗΡΑΚΛΕΙΟΥ 

Με την ΕΣ 37213/1991 απόφαση του Νομάρχη Ηρακλείου που εκ- 
δόθηκε σύμφωνα με τις διατάξεις του άρθρου 3 του Ν. 1188/1981 και 
ύστερα από γνωμοδότηση του Κοινοτικού Συμβουλίου και του Υπηρε¬ 
σιακού Συμβουλίου του άρθρου 14 του Ν. 1586/1986 υπήχθη στις 
διατάξεις του πρώτου μέρους του Κώδικα Καταστάσεως Δημοτικών 
και Κοινοτικών Υπαλλήλων το μόνιμο προσωπικό της Κοινότητας Πεύ¬ 
κου ήτοι: Ένας Γραμματέας ειδικής περιορισμένης διαβαθμίσεως, 
επειδή συντρέχουν όλες οι νόμιμες προϋποθέσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 6 Δεκεμβρίου 1991 

Με εντολή Νομάρχη 

Ο Διευθυντής \ 

ΕΜΜ. ΔΡΑΚΑΚΗΣ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ οπό το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΓΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ: 52.48.188 

*Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησης: Για τα δημοσιεύματα των ΦΕΚ Καποδιστρϊου 25 τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ ατην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές*κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 

Δρχ. 

13.000 


Δρχ. 

650 

β) 

» » » 

Β” 

» 

23.000 


» 

1.150 

Υ) 

» » » 

Γ' 

» 

7.000 


» 

350 

δ) 

» » » 

Δ” 

» 

22.000 


» 

1.100 

«) 

» » » 

Αναπτυξιακών Πράξεων 

» 

15.000 


» 

750 

οτ)— 

» »-» 

Ν Π Δ Δ 

- » - 

_7 000 


)) 

350 

ζ) 

» » » 

ΠΑΡΑΡΤΗΜΑ 

» 

4.000 


» 

-ννν_ 

200 

η) 

» » » 

Δελτ. Εμπ.& Βιομ. Ιδ. 

» 

7.000 


» 

350 

θ) 

» » » 

Αν. Ειδικού Δικαστηρίου 

» 

2.000 


» 

100 

ι) 

» » » 

Α.Ε. & Ε.Π.Ε. 

» 

50.000 


» 

2.500 

ια) Για όλα τα Τεύχη 

» 

100.000 


» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















